Illusiooneja
Me Arlekiinilta tään viisauden kuulla saamme:
 Kun ihmisiltä puuttuu onni, heille antakaamme
 onnen illusiooni.

 No, hyvä on! Se armopala heille annettakoon.
 Ja kenties jotain omaakin saa kylvää samaan vakoon,
 vaikka leikin vuoksi.

 Kas näin! Tuon viisaan kehoituksen jatkon kuulla saatte:
 Kun ihmisiltä puuttuu leipää, heille antakaatte
 leivän illusiooni!

 Ei sellaista, mi hyvinsyöneen tajuntaan vain loistaa,
 vaan sellainen, mi kouristavat nälän tuskat poistaa.
 Siinä illusiooni!